Βαγγέλης Παπανικολάου

Ο Βαγγέλης Παπανικολάου (1936-2018), του Ηλία, ήταν Έλληνας  δικηγόρος και πολιτικός. Υπηρέτησε ως βουλευτής με τη Νέα Δημοκρατία στον νομό Αργολίδας, από το 1989 ως το 1993. Στη συνέχεια η πολιτική του πορεία επισκιάστηκε από την καταδίκη του για απάτη με υποσχέσεις για διορισμούς στο Δημόσιο και την ανάμιξη του ονόματός του σε κύκλωμα πλαστών διαθηκών, κατηγορία την οποία αρνήθηκε.Ευάγγελος Παπανικολάου: Πολιτική, απάτες και... ποδόσφαιρο, Το Βήμα ηλεκτρονική έκδοση, 30-11-2014, ανάκτηση 13-7-2018.

 Βιογραφία 
Καταγόταν από το Κεφαλάρι.  Πέθανε ο πρώην βουλευτής Αργολίδας Βαγγέλης Παπανικολάου, Αργολικά, 20-6-2018. Ήταν πτυχιούχος της Παντείου και της Νομικής Σχολής της Θεσσαλονίκης και άσκησε τη δικηγορία στην Αργολίδα..  
Παράλληλα ασχολήθηκε με τον αθλητισμό και ήταν μέλος διοικητικών συμβουλίων στην ΑΕΚ, στην ΕΠΟ και στην ΕΠΑΕ. Χρημάτισε επίσης πρόεδρος του Παναργειακού.

Πολιτεύτηκε για πρώτη φορά με την Νέα Δημοκρατία το 1985 χωρίς επιτυχία. Ωστόσο, εξελέγη τον Ιούνιο του 1989 δεύτερος στον νομό λαμβάνοντας 7.534 ψήφους και το 1990 επίσης δεύτερος με 10.603 ψήφους.Ένταλμα σύλληψης εις βάρος πρώην Βουλευτή της Ν.Δ, Αδιάκριτος, 15-11-2017, ανάκτηση 13-7-2018.

Στις εκλογές του 1993 δεν πέτυχε να επανεκλεγεί βουλευτής και στην έδρα του αντικαταστάθηκε από την Έλσα Παπαδημητρίου.

Ο Παπανικολάου καταδικάστηκε σε κάθειρξη 5 ετών για απάτη (την περίοδο Μαρτίου-Σεπτεμβρίου 1997 στο Ναύπλιο) και η καταδίκη του επικυρώθηκε από τον Άρειο Πάγο τον Φεβρουάριο του 2013 και του αναγνωρίστηκε το ελαφρυντικό του πρότερου εντίμου βίου.Καταδίκη πρώην βουλευτή της ΝΔ για παράνομους διορισμούς στο Δημόσιο, 21-2-2013, ανάκτηση 13-7-2018. 

Το 2017, και ενώ ήταν ήδη ασθενής, εκδόθηκε ένταλμα σύλληψης εναντίον του από τον ανακριτή για την υπόθεση ψεύτικων κληρονομιών, κατηγορία την οποία ο ίδιος αρνήθηκε.

Τις τελευταίες ημέρες της ζωής του νοσηλευόταν στο Γενικό Κρατικό Νοσοκομείο "Γιώργος Γεννηματάς", όπου και κατέληξε στις 19 Ιουνίου 2018. "Έφυγε" σε ηλικία 82 ετών ο πρώην βουλευτής Αργολίδας Βαγγέλης Παπανικολάου , Δαναών Γη, 19-6-2018. Η σορός του εξετέθη σε προσκύνημα στο παρεκκλήσι των Αγίων Αναργύρων στο Κεφαλάρι του Άργους, όπου εψάλη η εξόδιος ακολουθία.

 Παραπομπές 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αργολίδος